**Inglise keel IV klass**

**Õpitulemused IV klassi lõpuks**

õpilane

* oskab tervitada ja ennast tutvustada;
* oskab nimetada ja kirjutada arvsõnu 1-1000;
* oskab rääkida (ja kirjutada) oma suvistest harrastustest;
* oskab rääkida (ja kirjutada) oma lemmikloomadest;
* oskab rääkida (ja kirjutada), mida oskab või ei oska teha;
* kirjeldab omadussõnadega enda tuju, asju jne;
* oskab öelda (ja kirjutada), mis kell on;
* oskab nimetada (ja kirjutada) nädalapäevi;
* oskab rääkida (ja kirjutada) kooliga seotud teemadel;
* oskab nimetada (ja kirjutada) vähemalt 5 haigestumise tundemärki (külmetus, palavik, köha, peavalu, kurguvalu jne);
* oskab nimetada (ja kirjutada) vähemalt 5 kodulooma;
* oskab rääkida (ja kirjutada), kus koduloomad asuvad (in, on, under, behind, in front of, next to);
* oskab rääkida (ja kirjutada) ilmast;
* oskab nimetada ja kirjutada järgarve 1.-10.;
* oskab nimetada (ja kirjutada) vähemalt 5 sõiduvahendit;
* tunneb inglise tähestikku.
* oskab lugeda tähestikku;
* oskab nimetada (ja kirjutada) vähemalt 6 maad;
* oskab nimetada (ja kirjutada) vähemalt 6 toitu ja jooki;
* oskab paluda ja pakkuda toitu ja jooke;
* oskab nimetada (ja kirjutada) vähemalt 5 keelt;
* avaldab oma arvamust;
* oskab rääkida (ja kirjutada) talvistest harrastustest;
* oskab nimetada (ja kirjutada) kuude nimed;
* oskab paluda ja keelata midagi teha;
* oskab nimetada (ja kirjutada) vähemalt 6 rõivaeset;
* oskab nimetada järgarve 1.-31. ja öelda, mis kuupäeval on tema sünnipäev;
* oskab nimetada (ja kirjutada) vähemalt 6 kehaosa;
* oskab kirjeldada nii suuliselt kui kirjalikult inimesi ja oma lemmiklooma;
* oskab nimetada (ja kirjutada) vähemalt 8 mööblieset ja koduga seotud sõna
* oskab rääkida ( ja kirjutada), mida keegi parajasti teeb;
* oskab rääkida (ja kirjutada) kodutöödest;
* oskab nimetada (ja kirjutada) vähemalt 8 metslooma;
* oskab rääkida (ja kirjutada) metsloomadest;
* oskab nimetada (ja kirjutada) vähemalt 6 elukutset;
* oskab rääkida (ja kirjutada), mida teeb või ei tee;
* oskab võrrelda (bigger than/smaller than…);
* oskab rääkida ja kirjutada, mida ta suvel teha kavatseb.

**Hindamine**

IV klassis hinnatakse kõiki osaoskusi (kuulamine, kõnelemine, lugemine, kirjutamine) kas eraldi või lõimitult. Õpilane saab tagasisidet kõigi osaoskuste kohta.

Esimene suurem kirjalik test on peale esimese nelja õppetüki läbimist. Teine test toimub pärast järgmise nelja õppetüki läbimist.

II poolaastal toimub kolm testi (Pärast õppetükkide 9-13 läbimist, pärast õppetükkide 14-18 läbimist ja viimane peale õppetükkide 19 ja 20 läbimist) Viimane test on ühtlasi kevadiseks tasemetööks. Täpsemad kuupäevad annab õpetaja aegsasti teada.

Kokkuvõtvad hinded/hinnangud antakse kaks korda õppeaastas – I ja II poolaasta lõpus.